羊祜(221年-278年),字叔子,泰山郡南城县(今山东省平邑县魏庄乡境内)人.请伐吴疏作者 羊祜(221年-278年),字叔子,泰山郡南城县(今山东省平邑县魏庄乡境内)人.西晋军事家,政治家,文学家.羊祜出身泰山名门望族羊氏家族,家族人才辈出,东汉名臣蔡邕为其外祖父,世代皆有人在朝为官.他的祖父羊续曾任南阳太守,父亲羊衜曾任上党太守;其姊羊徽瑜为晋景帝司马师的皇后. 请伐吴疏内容 先帝顺天应时,西平巴,蜀,南和吴会,海内得以休息,兆庶有乐安之心.而吴复背信,使边事更兴.夫期运虽天所授,而功业必由人而成,不一大举扫灭,则役无时得安.亦所以隆先帝之勋,成无为之化也.故尧有丹水之伐,舜有三苗之征,咸以宁静宇宙,戢兵和众者也. 蜀平之时,天下皆谓吴当并亡,自此来十三年,是谓一周,平定之期复在今日矣.议者常言吴楚有道后服,无礼先强,此乃谓侯之时耳.当今一统,不得与古同谕.夫适道之论,皆未应权,是故谋之虽多,而决之欲独.凡以险阻得存者,谓所敌者同,力足自固.苟其轻重不齐,强弱异势,则智士不能谋,而险阻不可保也.蜀之为国,非不险也,高山寻云霓,深谷肆无景,束马悬车,然后得济,皆言一夫荷戟,十人莫当.及进兵之日,曾无藩篱之限,斩将搴旗,伏尸数万,乘胜席卷,径至成都,汉中诸城,皆鸟栖而不敢出.非皆无战心,诚力不足相抗. 至刘禅降服,诸营堡者索然俱散.今江淮之难,不过剑阁;山川之险,不过岷汉.孙皓之暴,侈于刘禅;吴人之困,甚于巴蜀.而大晋兵众,多于前世;资储器械,盛于往时.今不于此平吴,而更阻兵于相守,征夫苦役,日寻干戈,经历盛衰,不可长久,宜当时定,以一四海,今若引梁益之兵水陆俱下,荆楚之众进临江陵,平南,豫州,直指夏口,徐,扬,青,兖并向秣陵,鼓旆以疑之,多方以误之,以一隅之吴,当天下之众,势分形散,所备皆急.巴汉奇兵出其空虚,一处倾坏,则上下震荡.吴缘江为国,无有内外,东西数千里,以藩篱自持,所敌者大,无有宁息.孙皓恣情任意,与下多忌,名臣重将不复自信,是以孙秀之徒皆畏逼而至. 将疑于朝,士困于野,无有保世之计,一定之心.平常之日,犹怀去就,兵临之际,必有应者,终不能齐力致死,已可知也.其俗急速,不能持久,弓弩戟?不如中国,唯有水战是其所便.一入其境,则长江非复所固,还保城池,则去长入短.而官军悬进,人有致节之志,吴人战于其内,有凭城之心.如此,军不逾时,克可必矣. 请伐吴疏影响 奏疏得到了司马炎的肯定,却遭到了朝内其他大臣的反对,权臣贾充,荀勖,冯𬘘等人的态度尤为激烈.他们提出西北地区的鲜卑未定,不应该两线作战.只有度支尚书杜预,中书令张华等少数人赞同.